Rəfail Tağızadə

Rəfail Tağızadə (; ) — Şair, publisist, esseist, tərcüməçi.  

 Həyatı 
Rəfail Alı oğlu Tağızadə 11 fevral 1958-ci ildə Ağdam rayonunun Sofulu kəndində anadan olub. 1964-1974-cü illərdə Ağdam rayonu Boyəhmədli kənd orta məktəbini bitirib. 1974-1979-cu illərdə Azərbaycan Politexnik İnstitutunun (indiki Texniki Universitetdə) Avtomatika və Hesablama Texnikası fakültəsində təhsil alıb. İxtisasca kompüter mühəndisidir. 

 Fəaliyyəti 
Rəfail Alı oğlu Tağızadə müxtəlif vəzifələrdə çalışıb. Azərbaycan Milli Ordusunda döyüş bölgəsində zabit kimi xidmət edib. Ordu Birləşməsi Komandanlığı tərəfindən "Şah İsmayıl Xətai" və başqa Fəxri Fərmanlarla, gecə döyüşünün təşkilinə görə qol saatı ilə təltif olunub. Azərbaycan Yazıçılar Birliyinin üzvüdür. O həmçinin “Mədəniyyətlərin İnteqrasiyası Mərkəzi” İB-nin sədri, “Ədəbi ovqat” dərgisinin təsisçisidir.   

“Qapı”, “Qarabağ rüzgarları” “Gecə xəyalları”, “Su kimi sakit və güclü” (professor Rafiq Əliyev haqqında), “Su üzərində bahar”, “Şəhid qardaşlar”, “Qarabağ – həsrətdən zəfərə” kitablarının müəllifidir.  II Qarabağ müharibəsində Azərbaycanın qələbəsinin 5 illiyinə “Vətən sevdalı şəhidlər” və “Zəfər sevinci” poemalarını yazıb. 

Dünyanın çağdaş avanqard şairlərinin, xüsusən çağdaş polyak şairlərinin şeirlərini Azərbaycan dilinə tərcümə edib. "Qəfil görüş" Çağdaş polyak şeir antologiyası kitabının həmmüəllifidir. Çağdaş polyak şairlərinin şeirlərini tərcümə edərək "Şairlər eyni dildə danışırlar" adlı şeir antologiyası kitabını hazırlayıb. 

Rəfail Tağızadə ədəbiyyat üzrə Nobel mükafatçısı Çeslav Miloşun Polşada keçirilən 100 illiyində Azərbaycanı təmsil edib. “Şopenin ürəyi” poemasına və dahi polyak bəstəkarı Şopenin 200 illik yubileyi ilə əlaqədar Şopenin Azərbaycanda təbliğinə görə Polşa Respublikasının Mədəniyyət və Milli İrs naziri tərəfindən Diploma layıq görülüb (2010).

Şeirləri ingilis, alman, polyak, italyan, fransız, ispan, rus, ukrayna, alban, özbək dillərinə tərcümə olunub, Anadolu türkcəsinə uyğunlaşdırılıb. 

 Mükafatları 
 Rəfail Tağızadə ordu komandanlığı tərəfindən "Şah İsmayıl Xətai" və başqa Fəxri Fərmanlarla təltif olunub. 
 Beynəlxalq "Rəsul Rza" mükafatına layiq görülüb (2006). (“Qarabağ qazisi haqqında ballada” poemasına görə).

 TÜRKSOY-un “Nizami Gəncəvi” medalına layıq görülüb. 
 Şahmar Əkbərzadə adına Beynəlxalq Ədəbiyyat mükafatçısıdır. 
 “Şopenin ürəyi” poemasına və Şopenin Azərbaycanda təbliğinə görə Polşa Respublikasının Mədəniyyət və Mədəni İrs naziri tərəfindən “Diplom”la mükafatlandırılıb. 

 Həmçinin bax 
 Azərbaycan Milli Ordusu
 "Rəsul Rza" mükafatı

 İstinadlar 

 Xarici keçidlər 
 Rəfail Tağızadə: Rafiq müəllim mənəviyyat adamıdır
 Yoxluqda var olan şəhərim
 Sahibsizlik dərdi
 "Torpaq sənin qələbənlə vətən olur..." - Əsgərə məktub
 Ağdam – varlığın yoxluq səhnəsi 
 Salam əsgər!
 Tək ayağın addım səsi...
 Ölüləri basdırmağa yer axtarıram...

Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:"Rəsul Rza" mükafatı laureatları
Kateqoriya:Azərbaycan Ümid Partiyasının sədr müavinləri